Publication: Magyar Közlöny
Issue: MK-2002-155 (Year: 2002, Number: 155)
Era: 1990-2004
Section: a 30/2002. (XII. 13.) GKM rendelethez
Paragraph Index: 733

a) A nemzetközi letéteményes szerv köteles mintát kiadni bármely letétbe helyezett mikroorganizmusról bármely hatóság, természetes vagy jogi személy számára (a továbbiakban: igazolt fél) e fél kérelmére, feltéve, hogy a kérelmet olyan formanyomtatványon nyújtják be, amelynek tartalmát a Közgyûlés határozza meg, és az iparjogvédelmi hivatal e formanyomtatványon igazolja azt, hogy (i) a hivatalhoz szabadalom megadására irányuló bejelentést nyújtottak be, amely a mikroorganizmus letétbe helyezésére hivatkozik, és a bejelentés tárgya magában foglalja az említett mikroorganizmust vagy annak felhasználását; (ii) azokkal a kivételekkel, amelyekre a (iii) alpont második mondata vonatkozik, a hivatal részérõl szabadalmi eljárás céljából a közzététel megtörtént; vagy (iii) az igazolt fél jogosult az érintett hivatal elõtti szabadalmi eljárásra irányadó jog szerint a mikroorganizmus mintájára és, ha az említett jog ezt a jogosultságot feltételek teljesítéséhez köti, a hivatal meggyõzõdött arról, hogy a feltételek valóban teljesültek, vagy azt, hogy az igazolt fél a hivatal elõtt ellátta aláírásával a formanyomtatványt és, hogy az aláírás következtében a minta igazolt fél számára való kiadásának feltételeit a hivatal elõtti szabadalmi eljárásra irányadó jog szerint teljesítettnek kell tekinteni; ha az igazolt félnek ez a joga a hivatal által a szabadalom megadása céljából történõ közzétételt megelõzõen is fennáll, és a közzététel még nem történt meg, az igazolásnak ezt egyértelmûen fel kell tüntetnie, és — azt a szokásos módon idézve — fel kell tüntetnie az irányadó jog megfelelõ rendelkezését, ideértve bármely bírósági határozatot.

Source: https://magyarkozlony.hu/hivatalos-lapok/f74988118f8df7ff704a2eedcc66c348a3c8df89/dokumentumok/4cabca8b05361a686699a81f1b4c0421bec6bb04/letoltes